o
Olen tiedemies, lääketieteen tohtori -
ja professori Tukholman Karoliinisessa instituutissa.
Tutkin DNA:n, sairauksien ja ympäristötekijöiden yhteyksiä.
Se on työkenttääni.
Olet erikoistunut DNA:n tutkimiseen.
Tutkin DNA:n vaurioita -
sekä ympäristötekijöiden ja ruoan vaikutusta DNA:n muutoksiin.
Olet lääketieteen tutkija. - Aivan.
Miten pitkään olet tutkinut Israelin exodusta?
Hyvä kysymys. En osaa antaa tarkkaa päivämäärää.
Historia ja arkeologia ovat aina kiinnostaneet minua.
Olen tehnyt yksityiskohtaista tutkimusta Lähi-idässä -
vuodesta 1995.
Olet dokumentoinut löytösi tähän kirjaan.
Sen voi helposti löytää netistä.
Sitä saa pian myös Suomesta.
Kirjan lähestymistapa on samanlainen kuin oikeusjutussa.
Käyn läpi exoduksen 84 luvussa ja tuon esiin todisteita.
Lähestymistapani on tieteellinen.
Kirjassa on 790 värikuvaa. Ihmiset voivat tehdä omat johtopäätökset.
Et väitä tietäväsi varmasti, missä exoduksen reitti kulki.
Esittelet todisteet, jotta jokainen voi muodostaa oman mielipiteensä.
On vaikea todistaa mitään oikeaksi, -
koska autiomaavaelluksesta on niin kauan aikaa.
Jos kootaan kaikki tiedonjyväset ja todisteet, -
voimme muodostaa kokonaiskuvan. Kirja tuo sen esiin.
Kirjan lähdeluettelo on hyvin laaja.
Lähdeaineisto on kattava.
Monet kauniit valokuvat esittelevät tosiasioita.
Jokainen voi muodostaa oman mielipiteensä.
Olen ammatiltani tiedemies.
Tarkastelen myös Raamatun tekstejä tieteen näkökulmasta.
Jos israelilaisten sanotaan pitäneen leiriä jossakin, -
menen paikan päälle ja yritän seurata reittiä.
Dokumentoin ja esittelen sen, ja ihmiset voivat katsella itse.
Näin tehdään tiedettä.
Olet myös harrastajasukeltaja.
Miten kiinnostuit sellaisesta harrastuksesta?
Minulla on tavallisia harrastuksia -
ja vähemmän tavallisia harrastuksia.
Sukeltaminen on vaarallista Punaisessameressä -
tai Akabanlahdessa.
Vesissä vilisee haita ja myrkkykaloja.
Virtaukset ovat voimakkaita. Vedet ovat syviä.
Viranomaiset valvovat sukeltajia hyvin tarkasti.
Poliisi ja muut viranomaiset tutkivat tekemisiä.
Se on vaikeaa.
Oletko kohdannut monia haita?
En ole kohdannut monia. Se on hyvä.
Hait eivät ole pahoja, mutta ne voivat olla aggressiivisia.
Lähi-idän poliittinen tilanne on jännitteinen.
Egypti vaatii itselleen Akabanlahdesta puolet.
Saudi-Arabia vaatii itselleen toista puolta.
Israelin rannalle Eilatiin pääsee kansainvälisiä vesiä pitkin.
Kukaan ei tiedä, missä raja kulkee. Aluetta valvotaan tarkasti.
Olet varmasti kohdannut siellä monia vaaroja.
Tilanne Lähi-idässä on herkkä.
Hankaliin tilanteisiin joutuu hyvin helposti, -
etenkin jos asuu Saudi-Arabian aavikolla beduiinien kanssa.
Et ole kirjoittanut kirjassasi näistä vaaroista.
Kirjassa esitellään enemmänkin tieteellistä tutkimusta.
Katsojia varmasti kiinnostaa, millaista työsi on.
Kirjan lähestymistapa on tieteellinen.
Se esittelee löytöjä, niiden sijaintipaikkoja ja merkityksiä.
Seurasin tietenkin Raamatun historiaa.
Ei ole olemassa Raamattua vanhempaa historiakirjaa, -
joka kertoisi alueen tai kansan historiasta.
Olen kiinnostunut tieteen näkökulmasta.
Se kertoo kansan suhteesta Jumalaan ja uppiniskaisuudesta.
Tavallaan se on kamalaa historiaa.
Se kertoo kansasta, joka hylkää Jumalansa yhä uudelleen.
Monet ymmärtävät väärin Vanhan testamentin tarkoituksen.
Sitä tulisi pitää kansan historiana.
Tiedemiehenä sinulla on tieteellisiä päämääriä.
Miksi vaarannat henkesi haiden tai ikävien poliittisten olojen takia?
Mikä on syy tutkimuksen taustalla?
Ensinnäkin olen kristitty, mutta se ei ole pääsyy.
Eiväthän kaikki kristityt tee tällaisia asioita.
Olen tiedemiehenä hyvin utelias.
Tutkin asioita. Kehitän lääkkeitä eri sairauksia varten.
Tutkin asioita, joita ei ole tutkittu.
Yritän nähdä suljettujen ovien taa.
Kun luen Raamattua, ajattelen: -
"Minun täytyy päästä tuonne ja nähdä omin silmin."
Kerrotaan vuorista, merestä ja muista asioista.
Mainitaan nimiä ja yhteyksiä. Haluan päästä paikalle.
Siksi käytän paljon valokuvia.
Dokumentoin asiat, koska löydöt muodostavat tietyn mallin.
Mallintunnistus on tärkeää tieteessä.
Kirjassa on mielenkiintoinen vertailu -
farao Djoserin pääministerin Imhotepin ja Joosefin välillä.
Tarkastelen Israelin kansan historiaa ennen exodusta -
alkaen Abrahamista, Jaakobista, Joosefista ja Mooseksesta.
Tutkin, löytyvätkö nämä henkilöt Egyptin historiasta.
Joosefin aikana Israel saapui Egyptiin.
Raamatussa kerrotaan paljon Joosefista.
Tutkin, löytyykö Egyptin historiasta vastaavia tapahtumia.
Egyptin varhaisen historian kronologia on epävarma.
Egyptin ensimmäinen pääministeri -
on ollut ainoana faaraon kakkosmies koko Egyptin historiassa -
Egyptin ainoan 7 vuoden nälänhädän aikana.
Imhotep muistuttaa Joosefia hämmästyttävän paljon.
27 piirteestä 25 sopii täydellisesti Joosefiin.
On kysyttävä, onko kyseessä yksi ja sama henkilö: -
Raamatun Joosef ja Egyptin historian Imhotep.
Heissä on paljon samankaltaisuutta.
Yritin kerran löytää Tukholmasta Imhotepin patsaan.
Onko se esillä museossa?
Imhotep on verrattain tunnettu henkilö Egyptin historiassa.
Hänestä on pieniä patsaita monissa museoissa.
Hänen sanotaan olleen ensimmäinen lääkäri.
Hän esiintyy monen yhdysvaltalaisen yliopiston tunnuksessa.
Hän on melko tunnettu henkilö.
Museo oli silloin suljettu. En löytänyt patsasta.
Arkeologista esineistöä on myös Tukholmassa.
Kirjassa kuvataan Sakkaran pyramidia.
Miten se liittyy Joosefiin?
Siihen liittyy eräs teoria.
Se on Egyptin ensimmäinen pyramidi.
Pyramidin muoto on Mesopotamiasta.
Abrahamin perhehän lähti Mesopotamiasta, -
Kaksoisvirtainmaasta.
Pyramidin rakenne ja ulkonäkö viittaa heidän kotimaahansa.
Sakkaran pyramidia ympäröi muuri. Se on ainutlaatuista.
Alueelle on vain yksi oviaukko.
Tarkoituksena oli estää vapaa kulkeminen.
Pyramidi oli faraon hauta, joten se ei voinut olla vankilakaan.
Jos pyramidissa säilytettiin arvotavaraa, tarvittiin muuri.
Raamatussa kerrotaan, että Joosef myi viljaa koko Lähi-itään.
Ihmiset vaihtoivat arvotavaroitaan viljaan.
Egyptissä täytyy siis olla aarrekammio Lähi-idän aarteille.
Maan alla on suuria varastohuoneita.
Internetin tietojen mukaan egyptiläiset arkeologit väittävät -
niiden olevan hautakammioita.
Mitä sanot näistä teorioista?
Pidän tulkintoja väärinä.
Egyptin haudat ovat pieniä luolia syvällä maan sisällä.
Nämä ovat suuria laareja, joihin mahtuisi 4000 rekan lasti.
Tutkijat väittävät, -
että huoneessa on ollut ryöstäjien varalta hiekka-ansa.
Tarvitaanko ihmisen tappamiseen 4000 rekkakuormallista hiekkaa?
Yksi iso kivi riittäisi.
Huoneet näyttävät tismalleen maanviljelijöiden viljalaareilta.
Nämä ovat vain maan alla, -
jossa on pimeää, kuivaa ja viileää.
Jos maailman arvotavaraa tuli Egyptiin, -
voisiko ajatella, että muut pyramidit rakennettiin -
näillä taloudellisilla varoilla.
Se on mahdollista. En ole tutkinut tunnetumpia pyramideja lähemmin.
Jos maa on vauras, voidaan toteuttaa suuria rakennushankkeita.
Se on yksi mahdollisuus.
Jos rikkaalla on ylimääräistä rahaa, -
hän tavallisesti pystyttää itselleen pramean haudan.
Se on totta nykypäivänäkin.
Mitä muita exoduksen jälkiä olet löytänyt Lähi-idästä?
Ensiksi tulee vastaan Mooseksen henkilöhahmo.
Hän esiintyy nimellä Senmut, ja ajoitus sopii myös.
Hänet on adoptoitu kuningasperheeseen.
Senmutista kertovat lähteet ovat kuin Raamatun kopioita.
Sitten oli tietenkin ajanjakso, -
jolloin heprealaiset kärsivät orjatyössä.
Se päättyi maastalähtöön.
Kirjani kertoo siitä: -
mihin suuntaan he menivät, missä he ylittivät veden, -
ja mistä löytyyvät 2-miljoonaisen kansan jäljet.
Raamatunhan mukaan heitä oli 2 miljoonaa.
Lisäksi, missä ovat heidän alttarinsa ja muut paikat?
Kirja seuraa heidän reittiään alueille, -
joille kukaan ei nykyään pääse.
Arkeologeja ei päästetä sinne.
Alueet on aidattu piikkilangalla. Aseistetut vartijat valvovat niitä.
Et varmaankaan puhu nyt vuoresta, -
jota perinteisesti pidetään Siinaivuorena.
Siinaivuorena pidetään perinteisesti erästä vuorta -
Siinain niemimaalla Egyptin ja Aasian mantereen välillä.
Tämä tietoperinne alkoi 1700 vuotta tapahtumien jälkeen.
Se liittyy Pyhän Katariinan perinteeseen.
Siinain vuoren juurella on hieno kappeli ja luostari.
Se on kiinnostava historiallinen paikka, -
mutta sillä ei ole mitään tekemistä exoduksen kanssa.
Senkö takia ajatellaan, ettei exoduksesta ole todisteita?
Kyllä. Silloin ei toimita tieteen näkökulmasta oikein.
Sanotaan, ettei tapahtumapaikka ollut Siinaivuori. He ovat oikeassa
Seuraavaksi täytyy pohtia, onko Raamatun kertomus tekaistu -
vai sijaitseeko vuori jossakin muualla.
Se on todellinen kysymys.
Olen samaa mieltä siitä, että perinteinen tulkinta on väärä.
Tahtoisin kysyä myös Punaisenmeren ylityksestä.
Se onkin tärkeä kysymys.
Raamatussa ei mainita lainkaan Punaistamerta.
Alkuperäisessä tekstissä merta kutsutaan nimellä Jam Suf.
Merkitystä ei tiedetä. Siksi sitä ei pidä kääntää.
Nimitys "Punainenmeri" syntyi, -
kun Kirjoitukset käännettiin ensi kertaa kreikaksi 300-200 eKr.
Siihen aikaan merta Afrikan ja Aasian mantereiden välissä -
kutsuttiin Punaiseksimereksi, joten sitä käytettiin.
Jos haluamme löytää ylityspaikan, täytyy etsiä Jam Suf.
Raamatusta löytyy yli 50 viittausta Jam Sufiin.
Niissä sen sijainti ja yhteydet kuvataan yksityiskohtaisesti.
Tiede kokoaa Jam Sufiin liittyvät viittaukset -
ja tutkii, mihin ne sopivat.
On vain yksi paikka, johon ne sopivat: Akabanlahti.
Mainitsen 50 viittauksesta yhden esimerkin.
Kuningas Salomolla oli laivasto Jam Sufissa.
Tiedämme, että hänellä oli laivasto Akabanlahdella.
Jam Suf on lähellä Edomia. Edom on Akabanlahdelta koilliseen.
Jam Suf on Egyptistä itään, kuten Akabanlahti on.
Kaikki viittaukset liittyvät Akabanlahteen.
Se on mielenkiintoista.
Akabanlahden toisella puolella on Midian, kuten Raamatussa sanotaan.
Niin.
Mooseshan oli Midianin maassa.
Hänen perheensä kasvoi siellä.
Mooses pakeni Egyptistä ja meni Midianin maahan.
Se oli tarpeeksi kaukana Egyptistä.
Rabiinisessa kirjallisuudessa tiedetään yleisesti, -
että Mooses oli Midianin maassa.
Kun tutkittiin kirjoituksia aina 500 vuoden taa, -
kaikki tiesivät Midianin maan.
Mooses ja hänen appensa Jetro osattiin sijoittaa sinne.
Puhut nyt Saudi-Arabiasta.
Aivan. Akabanlahden itärantaa on aina kutsuttu Midianiksi.
Sitä kutsutaan nykyään nimellä Madian.
Se on oikea paikka.
Mooses sai vuorella tehtävän johtaa kansa pois Egyptistä.
Jumala ilmoitti, että kansa palaa samalle vuorelle palvomaan Häntä.
Siinaivuori on siis Midianin maassa.
Raamatussa kerrotaan, miten Mooses pyysi Jumalalta merkkiä.
Jumala ilmoitti hänelle merkin: -
"Kun olet vienyt kansan pois Egyptistä," -
"niin te palvelette Jumalaa tällä vuorella."
Kun lukee Raamatun tekstin, se on hyvin ilmeistä.
Yksityiskohdat eivät täsmää vuorella, -
jonka perinteisesti on tulkittu olevan Siinaivuori.
Seuraava kysymys kuuluukin, missä Siinaivuori siis sijaitsee?
Kun lukee Kirjoituksia tarkasti, -
saa paljon pieniä koukkuja, joilla voi kalastaa historiatietoja.
Saapuukin toiselle paikkakunnalle, -
josta avautuu ovi arkeologisille todisteille.
Missä on ylityspaikka?
Todennäköisesti se on paikassa, jota nyt kutsutaan Nuweibaksi.
Se sopii kuvauksiin parhaiten.
Nuweiban kohdalla meressä on matalampi kohta, -
jota pitkin voitiin kävellä, kun vesi väistyi.
Olen kuullut Salomonin pylväistä.
Ylityspaikalla oli pylväät kummallakin rannalla, -
toinen nykypäivän Egyptissä, toinen Saudi-Arabiassa.
Saudi-Arabian puolella ollut pylväs on tuhottu.
Egyptin puolella oleva on yhä jäljellä.
Pylväs liitetään kuningas Salomoon.
Pääseekö nykyään pylvään luo?
Kyllä. Pylväs on pystyssä. Sen tarkoitus on arvoitus.
Kiitos, professori Möller. Oli suuri ilo, että olit vieraanamme.
Toivot, että kirjaa ostettaisiin runsain määrin, -
koska kaikkien on hyvä tietää, -
että Raamattu on historiallisesti totta.
Kirjaa voi tilata parhaiten netistä.
Suomennos: Marianne Tenetz